
પાઠની રજૂઆત
શરૂઆત
કોઈ તમને વારંવાર એવો પ્રશ્ન પૂછ્યા કરે જેનો જવાબ તમે આપવા માગતા નથી, તો તમે સાંભળ્યું ન સાંભળ્યું કરી શકો અથવા ત્યાંથી ચાલ્યા જઈ શકો. જો તે વ્યક્તિ પૂછ્યા જ કરે, તો તમે એટલા થાકી જાઓ કે છેવટે તેને અટકાવવા માટે જવાબ કહી દો.
પાઠના મુખ્ય મુદ્દાઓ
	1.બધા એક જ પ્રશ્ન પૂછતા હતા: “શિમશોનની અસાધારણ શક્તિ ક્યાંથી આવે છે?” શિમશોન દલીલા નામની એક સ્ત્રીને પ્રેમ કરતો હતો. તે પણ શિમશોનને આ જ પ્રશ્ન પૂછ્યા કરતી: “તારી શક્તિનું રહસ્ય શું છે?” (16:4, 6).
	2.દલીલા શિમશોન પ્રત્યે વફાદાર ન હતી. પલિસ્તી શાસકોએ તેને પૈસાનું વચન આપ્યું કે જો તે શિમશોનનું રહસ્ય જાણી લે, જેથી તેઓ જાણે કે તેની શક્તિ કેવી રીતે છીનવી લેવી (16:5).
	3.દલીલાએ પહેલી વાર શિમશોનને આ પૂછ્યું ત્યારે તેણે કહ્યું કે સાત નવી ધનુષની દોરીઓ તેને બાંધી રાખી શકશે. દલીલાએ તેને બાંધ્યો અને પછી બૂમ પાડી, “શિમશોન, પલિસ્તીઓ તારી પાછળ આવ્યા છે!” શિમશોને સહેલાઈથી દોરીઓ તોડી નાખી અને મુક્ત થઈને ચાલ્યો ગયો. પલિસ્તીઓ નિરાશ થયા (16:6-9).
	4.એ જ રીતે વાર્તા આગળ ચલાવો, દલીલાના પ્રશ્નના શિમશોનના આગળના બે જવાબો કહો: તેને નવા દોરડાંથી બાંધવો (16:10-12) અને તેના વાળ સાળ (કાપડ વણવાનું ભારે યંત્ર) સાથે મજબૂતીથી બાંધવા (16:13-14). શિમશોનને કશું બાંધી શક્યું નહિ; તેની શક્તિનું રહસ્ય બીજે ક્યાંક હતું.
	5.શિમશોનના ખોટા જવાબોથી દલીલા વધુ ને વધુ અકળાતી ગઈ, જ્યારે શિમશોન તેના કદી ન અટકતા પ્રશ્નોથી થાકી ગયો. તેને ચૂપ કરવા માટે તેણે સાચું કહી દીધું. તેના લાંબા વાળ ઈશ્વરે આપેલી શક્તિની નિશાની હતા (16:15-17).
	6.પછી શું થયું તે તમારા પોતાના શબ્દોમાં વર્ણવો. શિમશોન દલીલાના ખોળામાં ઊંઘતો હતો ત્યારે એક માણસ આવ્યો અને તેના વાળ કાપી નાખ્યા. ચિત્ર 19 બતાવો. આ વખતે પલિસ્તીઓ તેને પકડવા આવ્યા ત્યારે શિમશોન બચી શક્યો નહિ. તેઓએ તેને કેદમાં નાખ્યો (16:18-20).
વાર્તા પ્રત્યે આપણો પ્રતિભાવ
શિમશોને પોતાની ઈશ્વરે આપેલી શક્તિનો ઉપયોગ ઈશ્વરને મહિમા આપવા કે ઈશ્વરનું કામ કરવા માટે કર્યો નહિ. ધારો કે કોઈને 100 રૂપિયાની નોટ ભેટમાં મળી અને તેણે તેને ફાડીને ફેંકી દીધી. તમને ખૂબ આશ્ચર્ય થશે, કારણ કે જે ભેટનો સારો ઉપયોગ થઈ શકતો હતો તે વેડફાઈ ગઈ. શિમશોને પોતાની અસાધારણ શક્તિની ભેટ સાથે આવું જ કર્યું. તેણે તેનો સારો ઉપયોગ કરવાને બદલે પોતાના સ્વાર્થી હેતુઓ માટે તેને વેડફી નાખી. ઈશ્વરે જોયું કે શિમશોને પોતાની શક્તિનો ખોટો ઉપયોગ કર્યો, ત્યારે તેમણે તે લઈ લીધી.
ઈશ્વરની વાણી સાંભળવાને બદલે શિમશોને પોતાના ઉગ્ર સ્વભાવને પોતાના પર રાજ કરવા દીધું.
મુખપાઠ કલમ દૃઢ કરાવો

